
					OPĆINSKOM SUDU U ŠIROKOM BRIJEGU            


                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 

O P  T  U  Ž  N  I  C  U
Protiv: 
R. S. rođen … u mjestu K., H. 

D a   j e:
Dana 17.05.2025. godine oko 12,45 sati, u mjestu K., Š. B., ispred poduzeća A. d.o.o. na utovarno/istovarnom prostoru u krugu istog poduzeća nakon što je prethodno razgovarao s radnicima koji rade na utovaru/istovaru sjeo u vozilo marke Schmitz, tip SCB*S3T, reg. oznaka …, koje je prethodno tu dovezao i upravljajući motornim vozilom krenuo unazad prema rampi broj 10, a da se prethodno nije uvjerio da na taj način upravljajući opće opasnim sredstvom neće izazvati opasnost za život ljudi, olako držeći da će vozilo uspjeti pomjeriti do rampe 10, u čemu nije uspio jer se ispred iste rampe nalazio D. N. kojeg je vozilom marke Schmitz pritisnuo uz rampu 10, posljedicom čega je D. N. zadobio teške tjelesne ozljede u obliku prijeloma desnog kraja palčane kosti lijeve podlaktice, rastavljanja spoja stidnih kostiju zdjelice, rastavljanja zgloba između križne kosti i bočne kosti zdjelice sa lijeve strane, višesfragmentalnog prijeloma lijeve bočne kosti zdjelice sa pomakom, krvnog podlijeva u predjelu lijevog mišića ili opsoasa i razderno nagnječne rane petog/malog prsta lijeve šake. 

Dakle opće opasnim sredstvom izazvao opasnost za život ljudi, posljedicom čega je jedna osoba teško tjelesno ozlijeđena, 

Čime da je počinio kazneno djelo Teško kazneno djelo protiv opće sigurnosti ljudi i imovine iz čl. 328 st. 3 KZ F BiH u vezi sa kaznenim djelom Izazivanje opće opasnosti iz čl. 323 st. 4 u vezi sa st. 1. KZ F BiH.

